

**GWEITHDREFNAU ARIANNOL**

**Adran 00 – Trosolwg**

**Corff Cymeradwyo:** Y Pwyllgor Adnoddau a Pherfformiad

**Dyddiadd Cymeradwyo:** Hydref 2021

**Perchennog y Polisi:** Rheolaeth Cyllid

**Dyddiad Adolygu Diwethaf:** Hydref 2021

**Dyddiad Adolygu Nesaf:** Mehefin 2022

**Adran 00: Gweithdrefnau Ariannol - Trosolwg**

**00. Adran 00: Gweithdrefnau Ariannol - Trosolwg**

1. Diben y Gweithdrefnau Ariannol

Canllaw arferion gorau i staff y Brifysgol sy'n gyfrifol am weinyddu ariannol yw'r Gweithdrefnau Ariannol.

1. Rheoliadau Ariannol Prifysgol Aberystwyth
	1. Mae'r Rheoliadau Ariannol yn disgrifio'r egwyddorion sylfaenol sy'n ymwneud â phob gweithgaredd ariannol, ac mae'n rhaid i holl staff y Brifysgol lynu wrthynt.
	2. Mae'r Gweithdrefnau Ariannol yn cefnogi'r Rheoliadau Ariannol drwy esbonio sut y caiff y Rheoliadau eu gweithredu.
	3. Petai'n ymddangos bod gwrthdaro rhwng y Rheoliadau a'r Gweithdrefnau, y Rheoliadau fydd yn cael blaenoriaeth.
2. Adolygu a Chymeradwyo Gweithdrefnau Ariannol
	1. Dylid adlewyrchu unrhyw newidiadau i Weithdrefn Ariannol yn nogfen y Weithdrefn Ariannol gysylltiedig.
	2. Dylid adolygu a diweddaru'r Gweithdrefnau Ariannol yn ôl y gofyn, ac o leiaf unwaith y flwyddyn.
	3. Nid oes rhaid cael cymeradwyaeth ffurfiol Pwyllgor ar gyfer y Llawlyfr Gweithdrefnau Ariannol, ond rhaid i'r Cyfarwyddwr Cyllid a Gwasanaethau Corfforaethol gyflwyno unrhyw newidiadau yng nghyfarfod Gweithrediaeth y Brifysgol i'w cymeradwyo.
3. Sut i ddefnyddio'r Gweithdrefnau Ariannol
	1. Gall staff Prifysgol Aberystwyth ddefnyddio'r adrannau unigol i ddod o hyd i gyfarwyddyd ynglŷn â gweithdrefnau penodol.
	2. Gellir defnyddio adrannau'r Gweithdrefnau Ariannol i gyd er mwyn cael trosolwg cynhwysfawr o'r arferion gorau wrth weinyddu cyllid y Brifysgol.
4. Staff sydd â Chyfrifoldebau Gweinyddu Ariannol
	1. Bydd yr Adran Gyllid yn cadw rhestr o aelodau staff sydd â chyfrifoldebau ariannol fesul adran.
	2. Bydd gofyn i'r Uwch Ddeiliaid Cyllideb (Penaethiaid Adrannau) a'r Deiliad Cyllideb sydd â chyfrifoldebau cyllidebu dirprwyedig roi cadarnhau neu ddiweddariad i'r Adran Gyllid bob blwyddyn.

Os oes gennych unrhyw ymholiadau, anfonwch e-bost at finance@aber.ac.uk